
 Σε τυχαίο τρίγωνο ΑΒΓ, να εγγραφεί ρόμβος ΔΕΖΗ, του οποίου οι κορυφές Δ, Η ανήκουν στην πλευρά ΒΓ, οι Ε, Ζ ανήκουν στις πλευρές ΑΓ, ΑΒ, αντίστοιχα, ενώ το σημείο Δ δίνεται.

Λύση.

(α). Ανάλυση. 

Αν ΔΕΖΗ είναι ο ζητούμενος ρόμβος και από το Γ φέρουμε παράλληλη στην ΔΕ που τέμνει την ΑΓ σε σημείο Θ, τότε θα είναι:

.            (1).
Αλλά είναι και ΔΕ=ΕΖ. Άρα η σχέση (1) γίνεται ΓΘ=ΒΓ, οπότε οδηγούμαστε στην παρακάτω κατασκευή. 
(β). Κατασκευή.  

 Με κέντρο το σημείο Γ και ακτίνα την ΒΓ γράφουμε κύκλο ο οποίος τέμνει την ΑΔ σε σημείο Θ. Από το Δ φέρουμε παράλληλη στην ΓΘ που τέμνει την ΑΓ στο Ε. Από το Ε φέρουμε παράλληλη στην ΒΓ που τέμνει την ΑΒ στο Ζ. και από το Ζ παράλληλη στην ΔΕ που τέμνει την ΒΓ στο Η. Το παραλληλόγραμμο ΔΕΖΗ  είναι ο ζητούμενος ρόμβος.

(γ). Απόδειξη.  
Επειδή ΔΕ//ΓΘ, ΕΖ//ΒΓ και ΓΘ=ΓΒ, θα είναι:

 ή ΔΕ=ΕΖ. Τούτο σημαίνει ότι πραγματικά  το παραλληλόγραμμο ΔΕΖΗ είναι ρόμβος, αφού έχει ΔΕ=ΕΖ.
(δ). Διερεύνηση.
Για να έχει λύση το πρόβλημα, πρέπει να ορίζονται τα σημεία Θ και Ε, τα οποία πάντοτε κατασκευάζονται, αν το Δ είναι εσωτερικό σημείο της ΒΓ. 

Αν τούτο είναι εξωτερικό, τότε εξαρτάται από την απόσταση του Γ από την ΑΔ, οπότε θα έχουμε δύο ή μία ή καμία λύση.
Αν το Δ είναι εσωτερικό σημείο της ΒΓ, τότε ο κύκλος (Γ,ΓΒ), τέμνει γενικά την ΑΔ σε δύο σημεία Θ, Θ' θα έχουμε δύο λύσεις. Αλλά στην περίπτωση του σημείου Θ' τα σημεία Ε, Ζ, Η, θα βρίσκονται στις προεκτάσεις 

των πλευρών ΑΓ, ΑΒ, ΒΓ αντίστοιχα και άρα ο ρόμβος ΔΕΖΗ θα είναι εγγεγραμμένος στο τρίγωνο ΑΒΓ(υπό τη γενική έννοια) δε θα βρίσκεται όμως μέσα στο τρίγωνο, αλλά έξω.
Παρατηρήσεις.
(α). Η κατασκευή αυτή έχει καταχωρηθεί στον τόμο 10 του βιβλίου μου «Νέα Στοιχεία Γεωμετρίας» [§ 10ι(109)], ενώ η λύση μου της κατασκευής του φίλου Ανδρέα στην § 10ι(110),
(β). Είναι φανερό ότι στην κατασκευή αυτή είναι δυνατό να βασισθεί η λύση που έδωσα στην κατασκευή του φίλου Ανδρέα.
                                                                                          Νίκος Κυριαζής
.

